**Ο περί του Δικαιώματος Πρόσβασης σε Πληροφορίες του Δημόσιου Τομέα Νόμος του 2017 (184(Ι) 2017)**

**Οποιοδήποτε φυσικό ή νομικό πρόσωπο έχει το δικαίωμα να αιτείται πρόσβαση σε πληροφορίες που βρίσκονται στην κατοχή δημόσιας αρχής** (Άρθρο 3(1).

Περιπτώσεις που δεν εφαρμόζεται ο Νόμος (Άρθρο 3(2)):

* Οι πληροφορίες αφορούν δεδομένα προσωπικού χαρακτήρα, είτε ο αιτητής είναι το υποκείμενο των δεδομένων είτε τρίτο πρόσωπο προς αυτά (π.χ. ονοματεπώνυμο, αρ. τηλεφώνου, διεύθυνση διαμονής, email, επάγγελμα, ημερ. γέννησης)
* Περιπτώσεις που η αποκάλυψη των πληροφοριών:
  + Ρυθμίζεται από ειδική νομοθεσία περί πρόσβασης σε πληροφορίες
  + Δεν είναι συμβατή με υποχρεώσεις που επιβάλλονται από την ΕΕ
  + Θα συνιστούσε ή θα τιμωρείτο ως αδίκημα περιφρόνησης δικαστηρίου

Για το σκοπό αυτό **θα πρέπει να υποβληθεί γραπτή αίτηση** για παροχή πληροφοριών. Η Γραπτή αίτηση θα πρέπει να περιλαμβάνει:

* + Όνομα αιτητή
  + Διεύθυνση επικοινωνίας
  + Περιγραφή των πληροφοριών που ζητούνται

Η δημόσια αρχή μόλις λάβει την αίτηση προχωρεί στα πιο κάτω:

* Αν χρειάζεται διευκρινήσεις ή πρόσθετες πληροφορίες, για την ταυτοποίηση και τον εντοπισμό των ζητούμενων πληροφοριών, ενημερώνει σχετικά τον αιτητή.
  + Μέχρι να τις λάβει, απαλλάσσεται από την υποχρέωση επιβεβαίωσης ή μη της κατοχής των πληροφοριών και παροχής τους
* Κοινοποιεί τα **τέλη** σε περίπτωση που επιβάλλονται, το οποία πρέπει να καταβληθούν εντός **τριών (3) μηνών**
* Διεκπεραιώνει την αίτηση εντός **τριάντα (30) ημερών** από την αίτηση ή την καταβολή τελών **εκτός** σε περιπτώσεις που εξετάζεται η εφαρμογή **εξαίρεσης**
* Η περίοδος μπορεί να επεκταθεί από:
  + Υπουργικό Συμβούλιο
  + Κανονισμούς
  + Επίτροπο
* Παρέχει τις πληροφορίες στη μορφή που ζητήθηκαν ή με άλλο εύλογο τρόπο
* Σε περίπτωση που το κόστος παροχής πληροφοριών υπερβαίνει το εύλογο κόστος, η αρμόδια αρχή:
  + Δεν υποχρεούται να τις παρέχει
  + Δεν απαλλάσσεται από την υποχρέωση επιβεβαίωσης ή άρνησης κατοχής πληροφοριών, εκτός αν το κόστος της επιβεβαίωσης από μόνο του υπερβαίνει το εύλογο κόστος (Άρθρο 15)
* Η δημόσια αρχή μπορεί να παρέχει τις εν λόγω πληροφορίες επιβάλλοντας τέλος παροχής των ζητούμενων πληροφοριών, το ύψος και η μέθοδος υπολογισμού του οποίου καθορίζεται σε Κανονισμούς ή σε ειδικές διατάξεις υφιστάμενου νόμου (Άρθρο 16)

Σε περίπτωση **απόρριψης της αίτησης**, η δημόσια αρχή κοινοποιεί ειδοποίηση στον αιτητή στην οποία:

* + **Δηλώνεται η απόφαση για απόρριψη της αίτησης**
  + **Καταγράφεται η εξαίρεση του Νόμου στην οποία στηρίζεται η απόφασή**
  + **Καταγράφονται οι λόγοι για τους οποίους εφαρμόζεται η εξαίρεση.**

**Δεν** **παρέχονται με οποιοδήποτε τρόπο**

* Πληροφορίες στις οποίες ο αιτητής έχει πρόσβαση μέσω άλλων μεθόδων
* Πληροφορίες που σχετίζονται με ή παρέχονται από την **Αστυνομία**, την **Κ.Υ.Π.** και την **Εθνική Φρουρά**
* Δικαστικά αρχεία
* Κοινοβουλευτικές πληροφορίες
* Πληροφορίες που δόθηκαν υπό τον όρο της εμπιστευτικότητας, εχεμύθειας ή επαγγελματικού απορρήτου

**Δεν υφίσταται η υποχρέωση επιβεβαίωσης ή άρνηση κατοχής των εξαιρούμενων πληροφοριών αν αυτή θα έχει ως αποτέλεσμα την αποκάλυψη τους ή αν υπερτερεί το δημόσιο συμφέρον.**

**Αιτητής μπορεί να υποβάλει παράπονο στον Επίτροπο**, σε καθορισμένο έντυπο, σε περίπτωση που κρίνει ότι υπήρξε παράβαση από μέρους της δημόσιας αρχής στις εξής περιπτώσεις:

* Παράβαση της υποχρέωσης της δημόσιας αρχής να πληροφορήσει γραπτώς τον αιτητή κατά πόσο κατέχει ή όχι τις πληροφορίες που ζήτησε με την αίτησή του (Άρθρο 8)
* Άρνηση δημόσιας αρχής να ικανοποιήσει αίτηση με την αιτιολογία ότι είναι καταχρηστική ή έκδηλα παράλογη κλπ κλπ (Άρθρο 9)
* Η δημόσια αρχή δεν ζήτησε από τον αιτητή διευκρινήσεις ή πρόσθετα στοιχεία για να ταυτοποιήσει και να εντοπίσει τις ζητούμενες πληροφορίες (Άρθρο 10)
* Παράβαση της προβλεπόμενης διαδικασίας καθορισμού και επιβολής τελών από μέρους της δημόσιας αρχής (Άρθρο 11)
* Μη διεκπεραίωση αίτησης εντός της προθεσμίας από τη δημόσια αρχή (Άρθρο 12)
* Απόφαση δημόσιας αρχής ότι η παροχή των ζητούμενων πληροφοριών δεν είναι εύλογα πρακτική (Άρθρο 13)
* Άρνηση δημόσιας αρχής να ικανοποιήσει και/ή να επιληφθεί αίτησή με την αιτιολογία ότι το κόστος παροχής πληροφοριών υπερβαίνει το εύλογο κόστος (Άρθρο 15)
* Παράβαση του καθήκοντος δημόσιας αρχής για παροχή βοήθειας και συμβουλών (Άρθρο 17)
* Μη τήρηση των διαδικασιών που πρέπει να ακολουθηθούν στην περίπτωση απόρριψης αίτησης παροχής πληροφοριών (Άρθρο 18)
* Η πιστοποίηση για πληροφορίες που πρέπει να εξαιρεθούν, δεν αναφέρεται πράγματι σε εξαιρούμενες πληροφορίες (εδ. 2 Άρθρου του 22, εδ. 2 του Άρθρου 23 και εδάφιο 3 του Άρθρου 31)

**ΣΧΕΔΙΟ ΔΗΜΟΣΙΕΥΣΗΣ**

Τμήμα/Υπηρεσία ΟΔΟΝΤΙΑΤΡΙΚΕΣ ΥΠΗΡΕΣΙΕΣ

Οι Οδοντιατρικές Υπηρεσίες του Υπουργείου Υγείας έχουν ως όραμά τους την προαγωγή της στοματικής υγείας των πολιτών της Κύπρου. Για το σκοπό αυτό είναι χωρισμένες σε δύο τομείς. Τον θεραπευτικό που περιλαμβάνει την παροχή σε δικαιούχους, οδοντιατρικής φροντίδας από τα δημόσια νοσοκομεία και κέντρα υγείας όπου υπάρχουν οδοντιατρεία. Πληροφορίες για τους δικαιούχους και τα κέντρα υγείας που προσφέρεται οδοντιατρική φροντίδα μπορείτε να βρείτε στην ιστοσελίδα μας.

Ο δεύτερος πυλώνας δράσης των Οδοντιατρικών Υπηρεσιών αφορά την οργάνωση προληπτικών προγραμμάτων με στόχο την προαγωγή της στοματικής υγείας. Στα πλαίσια αυτά οι Οδοντιατρικές Υπηρεσίες οργανώνουν σε τακτά χρονικά διαστήματα επιδημιολογικές και άλλες έρευνες για επικαιροποίηση του επιδημιολογικού χάρτη της Κύπρου Επίκεντρο των προγραμμάτων είναι ο παιδικός πληθυσμός καθώς και άλλες ευάλωτες ομάδες πληθυσμού. Αναλυτική περιγραφή των προγραμμάτων καθώς και στατιστικά στοιχεία για το επίπεδο της στοματικής υγείας των πολιτών της Κύπρου μπορείτε επίσης να βρείτε στην ιστοσελίδα μας.

Τέλος στην ιστοσελίδα των Οδοντιατρικών Υπηρεσιών έχουν περιληφθεί πληροφορίες σχετικά με νομοθεσίες σχετικές με το οδοντιατρικό επάγγελμα και τη λειτουργία της δημόσιας υπηρεσίας, συγχρηματοδοτούμενα προγράμματα που συμμετέχουν οι Οδοντιατρικές Υπηρεσίες, πληροφορίες για προσφορές και κενές θέσεις που μπορεί να υπάρξουν, ενημερωτικό υλικό για τη στοματική υγεία και πίνακας με συχνές ερωτήσεις και απαντήσεις

|  |  |  |  |  |
| --- | --- | --- | --- | --- |
| **α/α** | **Περιγραφή** | **Κατηγορία** | **Μέσω Δημοσίευσης (π.χ link Ιστοσελίδας, εθνική διαδικτυακή πύλη ανοικτών δεδομένων)** | **Τρόπος διάθεσης πληροφορίας (καταβολή τέλους ή παροχή δωρεάν)** |
| 1 | Ετήσιες Εκθέσεις Τμήματος | Γενικά Στατιστικά και πληροφορίες | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 2 | Αποτελέσματα επιδημιολογικών ερευνών | Γενικά Στατιστικά και πληροφορίες | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 3 | Παρεχόμενες υπηρεσίες και τέλη από τις Οδοντιατρικές Υπηρεσίες | Ενημερωτικό Υλικό | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 4 | Κέντρα παροχής οδοντιατρικής φροντίδας και στοιχεία επικοινωνίας με το προσωπικό των Οδοντιατρικών Υπηρεσιών | Κατάλογος επικοινωνίας/  Πληροφοριακό υλικό | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 5 | Εκδόσεις Οδοντιατρικών Υπηρεσιών | Γενικές πληροφορίες /επιμορφωτικά | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 6 | Συγχρηματοδοτούμενα προγράμματα Οδοντιατρικών Υπηρεσιών | Ευρωπαϊκή Ένωση | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 7 | Πλήρωση Κενών θέσεων-Αιτήσεις | Αιτήσεις | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 8 | Προσφορές Οδοντιατρικών Υπηρεσιών | Προσφορές | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |
| 9 | Νομοθεσία για την άσκηση του οδοντιατρικού επαγγέλματος στην Κύπρο | Νομοθεσία | Ιστοσελίδα Οδοντιατρικών Υπηρεσιών  https://www.moh.gov.cy/moh/ds/ds.nsf/dmlindex\_gr/dmlindex\_gr?opendocument | Δωρεάν |